b"\n_START_ARTICLE_\nCasa a l'avinguda Alt Empord\xc3\xa0, 1\n_START_SECTION_\nDescripci\xc3\xb3\n_START_PARAGRAPH_\nSituada dins del nucli urb\xc3\xa0 de la poblaci\xc3\xb3 de B\xc3\xa0scara, a l'extrem sud-est del terme._NEWLINE_Edifici a\xc3\xafllat de planta quadrada, amb la coberta de teula de quatre vessants, envoltat de jard\xc3\xad. Est\xc3\xa0 distribu\xc3\xaft en planta baixa i pis, i presenta un petit cos adossat a la banda de llevant, format per un porxo a la planta baixa i una terrassa al pis, delimitada amb una barana d'obra. Les obertures de l'edifici s\xc3\xb3n, en general, rectangulars i amb els emmarcaments arrebossats i decorats amb aplics decoratius als extrems. A la fa\xc3\xa7ana principal hi ha el portal d'acc\xc3\xa9s i dues finestres enreixades als costats, mentre que al pis s\xc3\xb3n tres finestres balconeres. Damunt de l'obertura central hi ha un plaf\xc3\xb3 decoratiu amb la data 1939 i dues inicials il\xc2\xb7legibles. Una motllura bastida amb maons ressegueix la divis\xc3\xb2ria entre les dues plantes. La fa\xc3\xa7ana est\xc3\xa0 rematada amb un r\xc3\xa0fec dentat de ma\xc3\xb3. De la fa\xc3\xa7ana de ponent destaca un portal d'arc rebaixat, amb el mateix emmarcament que la resta d'obertures._NEWLINE_La construcci\xc3\xb3 est\xc3\xa0 arrebossada i pintada de blanc."